Fejn Jintrefgħu l-Oġġetti tal-Knisja (1893) Kull knisja Parrokkjali bla dubju, barra mill- kappillan li jkollu responsabbiltà tal-pastorali tal-parrocca, dari kien ikun hemm saċerdot li jkun inkarigat mill-ħidma fil-knisja u jkun responsabbli biex jieħu ħsieb il-bżonnijiet tal- Knisja. Dan kien ikun inkarigat u msejjaħ bħala prokuratur tal-Veneranda Lampada, jiġifieri kien irid jara li jkun dejjem hemm mixgħula quddiem is-Sagrament il-lampa li tfisser il- preżenza kontinwa tagħna quddiem is-Sinjur. Dan huwa li jfisser meta aħna nixegħlu xemgħa quddiem xbiha Qaddisa — ifisser id-dawl, il- preżenza tagħna meta aħna minħabba dmirijiet oħra jkollna nħallu l-post. Mela meta kien prokuratur Dun Ġużepp Buhagiar fil-parroċċa tas-Siġġiewi, dan kellu bosta oġġetti tal-Knisja taħt il-kura tiegħu u dejjem kien ħabrieki biex jara li dawn ikunu merfugħa f'post diċenti tul is-sena biex hekk ikunu preservati sewwa. Kien ilu jfittex li'jara biex il-Knisja jkollha post akbar u diċenti u spiss kien isaqsi 'l dan jew dak bl-għan li jsib post adatt. Fl-aħħar tefa' għajnejh lejn maħżen żgħir lejn il-pjazza San Nikola (dak iż-żmien kienet imsemmija Pjazza San Nikola) u hemm deherlu li seta' jkun post tajjeb fejn ikun jista' jiġbor tant affarijiet meħtieġa fil-Knisja. Sar jaf li dak il-post kien tal-Fratellanza tar-Rużarju u allura ried naturalment jittratta mal-prokuratur kif ukoll mal-kappillan, dak iż-żmien kien Dun Franġisku Farrugia. Dan kien pront japprova l-ideat tal-Prokuratur Dun Ġużepp għalhekk beda jirranġa wkoll mal-Fratellanza tar-Rużarju li l-prokuratur tagħha kien Dun Ġużepp Cutajar. Xejn ma kienet ħaġa ħafifa biex Dun Ġużepp Buhagiar seta' jasal għall-għan tiegħu. Ried jipperswadi l-fratellanza kif ukoll ried jiftiehem ma' dawk li kienu joqogħdu fi djar Każin Banda San Nikola — Festa 2003 imissu mal-maħżen. Wara li talab il-permessi meħtieġa mill-Kurja ried iressaq pjan ta' kif kien se jakkwista l-post kif ukoll dwar il-mod kif se jkabbar salun imdaqqas fejn jistgħu jintrefgħu l-affarijiet tal-Knisja. Huwa kien qabbad il-Perit Salvu Zammit sabiex japprezza l-post kif ukoll iħejji kundizzjonijiet, kemm għall-akkwist kif ukoll għal tiswijiet meħtieġa. Il-perit eżamina bir-reqqa kollha l-post, u ħejja speċi ta' condition report ibbażat fuq l- inkulini li kienu jabitaw fil-postijiet imissu mal- post. Naturalment huwa ressaq ir-rapporti tiegħu l-Kurja u hekk il-pjan imħejji minn Dun Ġużepp Buhagiar kien riesaq lejn l- approvazzjoni tal-Kurja. Żgur li l-Kurja ta' dak iż-żmien għarfet kemm Dun Ġużepp kellu raġun tant illi minkejja li kien ressaq ir-rikors nhar l-Għada ta' San Lawrenz (il-11 ta' Awissu 1893) il- Kurja approvat it-talba tiegħu tal-ftehim mal- Fratellanza tar-Rużarju proprju qabel intemm l-istess xahar ta' Awissu. Hekk dan il-ħabrieki saċerdot irnexxielu jwettaq il-proġett ta' salun imdaqqas fejn jintrefgħu l-affarijiet tal-parroċċa ta' San Nikola. Ta' interess: Nhar is-17 ta' Settembru 1673 ġie l-Isqof Monsinjur Lorenzo Astiria sabiex jagħmel is- Sagrament tal-Griżma lil ħafna residenti tas- Siġġiewi. Dakinhar l-isqof wettaq is- Sagrament tal-Griżma ta' l-isqof lil 248 ruħ. Kien żmien il-Kappillan Dun Duminku Farrugia. Dan juri li l-abitanti tas-Siġġiewi kienu konsiderevoli.